Allir elska camembertost enda er hann ótrúlega bragðgóður . Osturinn stendur vissulega fyrir sínu einn og sér en gaman er að líka að bera hann fram með ýmsu góðgæti eins og hnetum og þurrkuðum eða ferskum ávöxtum og svo passar afskaplega vel að hella yfir hann hunangi eða sírópi . Hér er ein skemmtileg og afar einföld útgáfa að camembertosti . Camembertkaka með valhnetum , perum og rósmarín Ostur er klassíkur á veisluborðið . Hér verður meðlætið hluti af réttinum sjálfum og útkoman er nokkurs konar „ ostakaka “ sem slær í gegn ! Sneiðið camembertostinn í tvo hluta eftir honum miðjum . Afhýðið peruna , skerið hana í litla bita og setjið á annan hlutann af ostinum . Saxið valhneturnar gróft , takið rósmarínnálarnar af greinunum og dreifið ofan á . Dreifið einni matskeið af hunangi ofan á , setjið hinn hlutann af ostinum yfir og dreypið afganginum af hunanginu þar ofan á . Berið fram með kexi eða góðu snittubrauði . Þennan rétt má líka setja í ofninn á 200 °C í u.þ.b. 10 - 12 mínútur og bera fram volgan .